Diari Oficial de la Generalitat Valenciana


Sumari del DOGV 2837, del 30-09-1996 (1996/839384)

ORDRE de 12 de juliol de 1996, de la Conselleria de Cultura, Educació i Ciència, per la qual es desestimen les sol·licituds de modificació de l'autorització a determinats centres autoritzats d'ensenyaments musicals.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2837

Data del DOGV
:   30-09-1996

Secció del DOGV
:   ALTRES DISPOSICIONS

Número del document
:   1996/839384


Data del document
:   12-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 12 de juliol de 1996, de la Conselleria de Cultura, Educació i Ciència, per la qual es desestimen les sol·licituds de modificació de l'autorització a determinats centres autoritzats d'ensenyaments musicals.   
Els expedients han estat iniciats pels titulars dels centres privats de grau elemental de música sol·licitant autorització per a impartir determinades assignatures de grau mitjà del pla que s'extingeix.  
La Unitat d'Inspecció Educativa ha emés en cada cas un informe desfavorable al que es sol·licita, ja que els centres incompleixen la condició establida en la disposició transitòria tercera del Reial Decret 321/1994, de 25 de febrer, sobre autorització a centres docents privats per a impartir ensenyaments artístics.  
D'acord amb la disposició esmentada a l'apartat anterior, l'accés a l'autorització per a impartir ensenyaments anteriors a la nova ordenació educativa queda condicionat a la seua autorització per al grau equivalent dels nous ensenyaments, en aquest cas, el grau mitjà, amb el consegüent compliment dels requisits mínims establits en la legislació vigent.  
Vistos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyaments artístics; i el Reial Decret 321/1994, de 25 de febrer, sobre autoritzacions a centres docents privats per a impartir ensenyaments artístics i demés normativa de general aplicació.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Desestimar les sol·licituds de modificació de l'autorització, per ampliació d'ensenyaments a determinades assignatures de grau mitjà de música del pla que s'extingeix, dels centres que a continuació es relacionen:  
- Centre: CAM Centro de Música Esther  
- Domicili: passeig de Concepción Arenal, 16-B  
- Localitat: Burjassot  
- Província: València  
- Titular: Escuela de Musica Esther Bernat, SL  
- Codi: 29359625  
- Centre: CAM Cooperativa de EnseÑanza Vivaldi  
- Domicili: travessia de Bellver, s/n  
- Localitat: Castellón de la Plana  
- Província: Castellón  
- Titular: Sociedad Cooperativa de EnseÑanza Vivaldi  
- Codi: 61332883  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 12 de juliol de 1996  
La consellera de Cultura, Educació i Ciència,  
MARCELA MIRó PÉREZ